Oliegigantens krise kan resultere i betydelige tab for den nordjyske bank Spar Nord.

Spar Nord har ydet den konkurstruede nordjyske oliegigant OW Bunker lån på 212 millioner kroner. Det skriver Finanswatch.dk. Det store lån er givet til køb af skibe, og Spar Nord har således, udover OW Bunkers garantier, pant i skibene. Det betyder at en eventuel konkurs ikke betyder et totalt tab af midlerne. OW Bunker er kommet i massiv modvind torsdag efter at man i en fondsbørsmeddelelse onsdag kort før midnat på en gang offentliggjorde massive nedskrivninger og svindel for omkring 750 millioner. Meldingen betyder at selskabet nu har igangsat en rekonstruktion og risikerer konkurs.